Heitor Villa-Lobos

Heitor Villa-Lobos (Rio de Janeiro, 1887ko martxoaren 5a - Rio de Janeiro, 1959ko azaroaren 17a) brasildar musikagilea izan zen.

 Bizitza 
Biolontxeloa jotzen ikasi zuen Benno Niederbergerrekin. Ohiko ikaskuntzari uko egin zion beti, eta bere kasa osatu zituen ikasketak. 1915. urtetik aurrera bere lanen kontzertualdiak antolatu zituen Rio de Janeiron. 1923-1930. urteetan Europan bizi izan zen, Parisen batik bat. Ondoren Brasilen aritu zen hamabost urtez gazteei eta herri xeheari musika irakasten. Europan eta Estatu Batuetan zehar ibili zen askotan.

Brasilgo herri-musikaren elementuak erabili zituen bere musikan. Erakunde eta Unibertsitate askotako kide izan zen, eta ohorezko karguak izan zituen. 3.000 bat lan idatzi zituen; besteak beste operak, balletak eta sinfoniak idatzi zituen.

 Erreferentziak 

Kategoria:Kariokak
Kategoria:Brasilgo musikagileak
Kategoria:Opera egileak
Kategoria:Ballet musikagileak
Kategoria:Brasilgo gitarra-jotzaileak
Kategoria:Rio de Janeiron hildakoak